Diari Oficial de la Generalitat Valenciana


Sumari del DOGV 9315, del 07-04-2022 (2022/2996)

Extracte de la Resolució de 7 de març de 2022, del Vicerrectorat d'Estudis i Política Lingüística de la Universitat de València, per la qual es convoquen beques de matrícula per a estudiants i estudiantes del màster oficial en Dret i Violència de Gènere, de la Universitat de València, curs 2021-2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2996


Data del document
:   07-03-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 7 de març de 2022, del Vicerrectorat d'Estudis i Política Lingüística de la Universitat de València, per la qual es convoquen beques de matrícula per a estudiants i estudiantes del màster oficial en Dret i Violència de Gènere, de la Universitat de València, curs 2021-2022. [2022/2996]  
BDNS (identif.): 619102.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/619102)  
  
Primer. Beneficiaris i beneficiàries  
Poden ser beneficiaris d'aquestes beques els estudiants i estudiantes matriculats d'almenys seixanta crèdits ECTS, durant aquest curs acadèmic 2021-2022, en el màster universitari en Dret i Violència de Gènere de la Universitat de València, que complisquen els requisits econòmics i acadèmics indicats en aquesta convocatòria i que no incòrreguen en cap de les circumstàncies que indica l'article 13.2 de la Llei 38/2003, general de subvencions.  
Així mateix, també podran ser beneficiari l'alumnat que procedisca del màster universitari en Advocacia, i que es matricule de trenta crèdits ECTS en el present curs acadèmic 2021-2022 en el màster universitari en Dret i Violència de Gènere, tenint reconeguts la resta de crèdits d'aquest màster sobre la base de les assignatures cursades en el màster universitari en Advocacia.  
  
Segon. Objecte  
L'objecte d'aquesta convocatòria és regular la concessió d'ajudes destinades a cobrir les taxes de matrícula al màster universitari en Dret i Violència de Gènere, curs 2021-2022, fins 1.000 euros, excepte que el nombre d'alumnat que complisca els requisits econòmics i patrimonials siga inferior. En aquest cas, la quantia de l'ajuda podrà variar en els supòsits icondicions esmentats en el punt 5.1 d'aquestes bases.  
  
  
Tercer. Bases reguladores  
La convocatòria està publicada en el Tauló Oficial de la Universitat de València, en la següent url:  
https://links.uv.es/AM1Vbok  
  
Quarta. Quantia  
El nombre total d'ajudes previstes en aquestes bases és de fins a quinze, i cadascuna de les ajudes convocades cobrirà parcialment o, en el seu cas, totalment les taxes de matrícula en el màster universitari en Dret i Violència de Gènere, curs 2021-2022, fins a 1.000 euros, llevat que el número d'alumnat que complisca els requisits siga inferior i en aquest cas, l'import de les ajudes podrà variar en els supòsits i condicions indicats en el punt 5.1 d'aquestes bases.  
  
Cinqué. Termini de presentació de sol·licituds  
El termini per a presentació de sol·licituds serà de quinze dies hàbils, comptadors des de l'endemà del dia de la publicació de l'extracte de la convocatòria en el Diari Oficial de la Generalitat Valenciana.  
  
València, 7 de març de 2022.- La rectora, (p. d. DOGV 18.01.2021), la vicerectora d'Estudis i Política Lingüística: Isabel Vázquez Navarro.